hu en hu hu hu hu en hu hu hu de hu pl hu en hu hu de hu pl hu en hu hu hu hu en hu hu en en en hu hu hu hu en hu hu en hu hu en hu en hu en hu hu hu en hu en hu en hu en hu en hu en hu hu en hu en hu en hu en hu hu en hu hu en en hu en hu hu en hu en hu hu en hu en hu en hu hu hu hu pl hu hu hu hu hu hu hu sl de hu hu hu en hu
Otthoni munkahely kialakítása | Helios
Hungarian Bulgarian Czech English Croatian Italian Macedonian Romanian Russian Slovak Slovenian Serbian Ukrainian
Ötletek, trükkök Otthoni munkahely kialakítása
Az elmúlt 12 hónap során sokan először tapasztalták meg a távmunkát. Sok alkalmazottnak kellett hozzászoknia, hogy saját lakásában dolgozik. Ezzel az új normával a lakásokban gyakorlatilag egyik napról a másikra dolgozószoba lett a távmunkához a konyhából, a nappaliból, de akár még a hálószobából is.
Az N12-3 árnyalat a HGMIX színskála szerint.
Azt gondolhatnánk, hogy otthonról dolgozni nagyon kényelmes. A kanapén vagy akár az ágyban is meg lehet csinálni a munkát, társaságnak meg ott van a laptop és a telefon. Sok embernél ez a helyzet, de hosszú távon ez nem ajánlott. Ahhoz, hogy zavartalanul és mindenekelőtt sikeresen dolgozhasson, a lakás egyik sarkát kell otthoni munkahelynek kialakítani. Az otthoni munkahely kialakítása természetesen függ az igényeitől, szokásaitól és a munka típusától is.
Íme néhány fontos szempont és tanács az otthoni munkahely berendezéséhez:
Az első és talán a legfontosabb lépés a megfelelő hely kiválasztása az otthoni munkahelyhez. Dolgozhat a konyhában, a hálószobában vagy akár egy teljesen külön helyiségben is: a legfontosabb az, hogy olyan alkalmas helyet találjon a lakásban, ahol hatékonyan és sikeresen tud dolgozni. Figyelembe kell vennie, hogy mennyi helyre van szüksége a munkájához, mennyi a zaj és a természetes fény, hányféle dolog vonhatja el esetleg a figyelmét, van-e elegendő mennyiségű konnektor stb.
Az N01-3 árnyalat a HGMIX színskála szerint.
Lehetőség szerint az otthoni munkahelyet egy külön helyiségben alakítsa ki a lakás egy csöndesebb részén, ahol elegendő mennyiségű természetes fény vagy más alkalmas fény van. Ez azt jelenti, hogy kerülni kell a zajos helyeket, különösen, ha a munkája elmélyült koncentrációt igényel. Az is fontos, hogy az egészséges munka-magánélet egyensúly megteremtéséhez fizikailag válassza el a munkát és a pihenést.
Ha úgy dönt, hogy az otthoni munkahely kialakítása közben a falakat is átfesti, alapvető fontosságú, hogy milyen színt választ a falra. A színelmélet azt mondja, hogy bizonyos színeknek erős hatása lehet a hangulatra és a koncentrálásra.
Mivel fontos, hogy a munkanap során az otthoni munkahelyén tudjon összpontosítani, azt javasoljuk, hogy nagyobb egyszínű felületeket válasszon, mivel ezeknek kisebb hatása van a hangulatára és a koncentrálásra, mint a kisebb, széttöredezett felületeken levő egyetlen színnek. A festék kiválasztásakor semleges árnyalatokat keressen, melyek lehetővé teszik, hogy a figyelmét a munkájára összpontosíthassa.
Az N13-4 árnyalat a HGMIX színskála szerint.
A megfelelő semleges árnyalat kiválasztásának elősegítésére elkészítettük HGMIX INTERIOR COLLECTION színskálánkat, mellyel könnyen böngészhet az egyes színkategóriák között. A színskála segítségére lesz abban, hogy a megfelelő semleges színárnyalatokat választhassa új otthoni munkahelyéhez a semleges árnyalatok széles skálájáról. A megfelelő színárnyalat kiválasztásakor érdemes figyelembe venni az egész teret, a megvilágítást és a bútorok kombinációját az otthoni munkahelynek helyet adó helyiségben. A színskálát itt találja.
Az N09-1 árnyalat a HGMIX színskála szerint.
A semleges színek színpalettája eléggé egyszerű: tört fehér, krémszínű, világos- és sötétszürke egy kis kék árnyalattal.
Az N05-3 árnyalat a HGMIX színskála szerint.
AZ OTTHONI IRODA BÚTORAI ÉS A KÉNYELEM
Hazahozott a munkahelyéről laptopot, monitort, telefont és mindenféle mást. Két fontos dolog azonban az irodájában maradt. Az irodai széke és az íróasztala. Az ergonómiáról már volt szó korábban a munkahely kapcsán; most a munkával együtt ez a kérdés is átkerült az otthonunkba. Az ergonómiai alapelvek és a műszaki és technológiai előírások betartása nagyobb biztonságot és hatékonyságot nyújt, valamint támogatja a jóllétünket. Az ergonomikusan megtervezett bútorok választása kényelmet és mindenekelőtt biztonságos munkakörnyezetet biztosít, és csökkenti a nyak és gerincoszlop sérülésének valószínűségét. Ezért nagyon fontos, hogy a megfelelő irodai széket válassza, mivel a legtöbb ember az otthoni munkahelyén egész nap ülő testesthelyzetben van.
Az N07-4 árnyalat a HGMIX színskála szerint.
A munkafelületnek – mely a legtöbb esetben egy íróasztal – elegendő felületet kell biztosítania a számítógéphez és más fontos eszközökhöz. Ha úgy dönt, hogy új asztalt vásárol, fontos, hogy vegye figyelembe a magasságát. Napjainkban sok irodabútor-gyártó kínál állítható magasságú íróasztalokat. Akár egy testre szabott íróasztalt használ, akár a konyhai asztalt, fontos, hogy kényelmes legyen.
Az N06-6 árnyalat a HGMIX színskála szerint.
Ahhoz, hogy az otthoni munkahely területéből a lehető legtöbbet hozhassa ki, javasoljuk, hogy tegyen bele további fiókokat vagy polcokat, ahol az irodai kellékeket és dokumentumokat tárolhatja.
Új otthoni munkahelyét személyesebbé teheti néhány díszítőelemmel, például fotókkal, festményekkel, emlékekkel az utazásairól stb. A növények és virágok kedvesen kiegészíthetik otthoni munkahelyét, és hozzájárulhatnak az általános jóllétéhez.
A világítás vagy a lámpák megválasztása az egyik legfontosabb elem az otthoni munkahelyen, mégis ez az egyik legkevesebb figyelmet kapó szempont. Az otthoni munkahely területén jó világításnak kell lennie – ideális esetben természetes fény, amely a legjobb fajta megvilágítás –, mivel a fény a hatékonyság és motiváció kulcsa.
Az N05-1 árnyalat a HGMIX színskála szerint.
Ha otthoni munkahelyén nem áll rendelkezésre bőséges természetes fény, akár a helyiség fekvése, az ablakok mérete vagy az évszak változása miatt, mert korábban sötétedik, esetleg a munkaidő-beosztása miatt, nagyon fontos, hogy megfelelő lámpákat válasszon.
Ha a megfelelő fényforrást választja, csökkenti a szem megerőltetését, valamint a fejfájás és kifáradás lehetőségét. A jó megvilágítás a jóllétet és kreativitást is fokozza.
Az N13-2 árnyalat a HGMIX színskála szerint.
A munka szempontjából nagyon fontos technológiai kellékek közé tartozik a megbízható internetkapcsolat, számítógép és egér. Az asztali számítógép vagy laptop mellett ajánlatos egy kiegészítő monitort vagy képernyőt is használni, különösen, ha több program vagy dokumentum között kell váltogatnia munka közben.  Ha sok a papírmunkája, jól jöhet egy nyomtató is.
Az N05-4 árnyalat a HGMIX színskála szerint.
Most, amikor a legtöbb megbeszélés virtuálisan zajlik, fontos, hogy jó webkamerája és fejhallgatója legyen, melyek segítenek a külső zajok semlegesítésében, miközben a jobb kommunikációt is segítik.
Ha még több olyan semleges színárnyalatot szeretne látni, melyeket felhasználhat az otthoni munkahelyén, nézze meg a HGMIX Interior Colour Collection színskálát.
Összes Tipp és Trükk
A modern HGMIX rendszer pótolja a készre kevert színkeverékek spektrumából hiányzó árnyalatokat.
Gyors válaszra van szüksége? Keressen a vásárlóink által gyakran feltett kérdésekre adott válaszokban.
Ezekkel a gyakorlati trükkökkel feldobhatja az otthonát.
Nézze meg, mely boltokban kaphatók a termékeink és keresse meg a legközelebbit.
Helios, Tovarna barv, lakov in umetnih smol Količevo, d.o.o.
Količevo 65, 1230 Domžale, tel.: 01/722 40 00, fax.: 01/722 41 10
© Helios TBLUS d.o.o. – Minden jog fenntartva